gl gl fr fr fr uk id gl gl gl gl gl gl gl gl gl gl gl war war es es gl gl gl gl gl gl gl en gl en en es es en en en gl gl gl gl
EXPOSICIÓN «VESTIXIOS» DE EVA CAMBA
EXPOSICIÓN «VESTIXIOS» DE EVA CAMBA
abril 23, 2018adminActividades, Eventos, ExposicionsAire centro de Arte, crónica, Eva Camba, exposición, fotografía, Inauguración, lembranzas, memoria, nostalgia, nostalxia, pasado, recuerdos, Santiago de Compostela, saudade, sensaciones, sentimientos, Vestixios
Por Berta Bragado e Carmen Elsa Pérez
O pasado venres 13 de abril en Aire centro de Arte tivemos o pracer de acoller a inauguración de Vestixios, a primeira exposición individual da fotógrafa Eva Camba. Nun ambiente cálido e familiar, o público tivo a oportunidade de experimentar diferentes sensacións ao observar as imaxes, que buscan representar o rastro do pasado habitado de diferentes casas abandonadas.
En palabras da artista “con Vestixios invito ao espectador a adentrarse nun encontro entre os espazos  e as súas lembranzas que, en forma de nostalxia, voltan ao presente a través de entes en movemento procedentes dun mundo onírico. Con este proxecto quero convertir ao espectador en testemuña privilexiada do enfrontamento entre lembranza e esquecemento, deixando porta aberta ás sensacións de cada persoa.”
Así, cada individuo interpreta as fotografías dun xeito propio, chegando a sentir incluso sentimentos tan diferentes como a repulsa e a saudade.
Eva explica que a inspiración  para este traballo nace dos seus propios sentimentos ao visitar este tipo de espazos abandonados e da súa inquietude por enchelos de novo, dalgún xeito, cun anaquiño de vida.
Foi un evento alegre e íntimo, no que a artista tivo a oportunidade de achegar o seu traballo a Galicia (previamente exposto en León), ás súas persoas máis cercanas e a todos os amantes da arte que se animaron a pasar un venres diferente.
Os momentos máis bonitos desta noite tan especial foron o discurso inicial da comisaria da exposición, Neves Seara, e da fotógrafa Eva Camba, que reivindicaron a importancia da arte e de valorala e sentila como merece; e a oportunidade dos visitantes de compartir experiencias e opinións entre eles e coa artista.
Esta exposición se pode visitar ata o 23 de maio, animámosvos a que veñades!
Por favor seguenos e comparte:
Leave Comment Cancelar respuesta
Tu dirección de correo electrónico no será publicada. Los campos obligatorios están marcados con *
Leave this field empty
Developed by Think Up Themes Ltd. Powered by Wordpress.
ARTE PARA CRIANZAS 2022-2023